CELEX: 32017R1228
Language: fi
Date: 2017-03-20 00:00:00
Title: Komission delegoitu asetus (EU) 2017/1228, annettu 20 päivänä maaliskuuta 2017, edellytyksistä yhdenmukaistetun standardin EN 15824 mukaisten orgaanisiin sidosaineisiin pohjautuvien ulkorappauslaastien ja sisätasoitteiden sekä yhdenmukaistetun standardin EN 998–1 mukaisten rappauslaastien ja tasoitteiden luokittelulle ilman testausta niiden paloteknisen käyttäytymisen osalta (ETA:n kannalta merkityksellinen teksti. )

8.7.2017   
            
            
               FI
            
            
               Euroopan unionin virallinen lehti
            
            
               L 177/4
            
         KOMISSION DELEGOITU ASETUS (EU) 2017/1228,
   annettu 20 päivänä maaliskuuta 2017,
   edellytyksistä yhdenmukaistetun standardin EN 15824 mukaisten orgaanisiin sidosaineisiin pohjautuvien ulkorappauslaastien ja sisätasoitteiden sekä yhdenmukaistetun standardin EN 998–1 mukaisten rappauslaastien ja tasoitteiden luokittelulle ilman testausta niiden paloteknisen käyttäytymisen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011 (1) ja erityisesti sen 27 artiklan 5 kohdan,
   sekä katsoo seuraavaa:
   
               (1)
            
            
               Komission delegoidulla asetuksella (EU) 2016/364 (2) vahvistettiin rakennusalan tuotteiden paloteknistä käyttäytymistä koskeva luokitusjärjestelmä. Orgaanisiin sidosaineisiin pohjautuvat ulkorappauslaastit ja sisätasoitteet sekä rappauslaastit ja tasoitteet kuuluvat niihin rakennustuotteisiin, joihin kyseistä delegoitua asetusta sovelletaan.
            
         
               (2)
            
            
               Testit ovat osoittaneet, että yhdenmukaistetun standardin EN 15824 mukaisten orgaanisiin sidosaineisiin pohjautuvien ulkorappauslaastien ja sisätasoitteiden sekä yhdenmukaistetun standardin EN 998–1 mukaisten rappauslaastien ja tasoitteiden palotekninen käyttäytyminen on vakaata ja ennustettavaa, kun tuotteet täyttävät tietyt edellytykset, jotka koskevat orgaanisen aineksen enimmäissisältöä tuotteessa, enimmäismassaa käsitellyn alustan pinta-alayksikköä kohti ja alustan paloteknistä käyttäytymistä.
            
         
               (3)
            
            
               Yhdenmukaistetun standardin EN 15824 mukaisten orgaanisiin sidosaineisiin pohjautuvien ulkorappauslaastien ja sisätasoitteiden sekä yhdenmukaistetun standardin EN 998–1 mukaisten rappauslaastien ja tasoitteiden pitäisi sen vuoksi katsoa olevan tietyn delegoidussa asetuksessa (EU) 2016/364 vahvistetun paloteknistä käyttäytymistä koskevan luokan mukaisia kyseisten edellytysten mukaisesti ilman, että vaadittaisiin lisätestausta,
            
         ON HYVÄKSYNYT TÄMÄN ASETUKSEN:
   1 artikla
   Yhdenmukaistetun standardin EN 15824 mukaisten orgaanisiin sidosaineisiin pohjautuvien ulkorappauslaastien ja sisätasoitteiden sekä yhdenmukaistetun standardin EN 998–1 mukaisten rappauslaastien ja tasoitteiden, jotka täyttävät liitteessä vahvistetut edellytykset, katsotaan olevan liitteessä esitettyjen suoritustasoluokkien mukaisia ilman testausta.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä maaliskuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 88, 4.4.2011, s. 5.
   
      (2)  Komission delegoitu asetus (EU) 2016/364, annettu 1 päivänä heinäkuuta 2015, rakennustuotteiden paloteknisen käyttäytymisen luokittelusta Euroopan parlamentin ja neuvoston asetuksen (EU) N:o 305/2011 mukaisesti (EUVL L 68, 15.3.2016, s. 4).
   
      LIITE
      
                  Tuotteet (1)
                  
               
               
                  Orgaanista ainesta enintään (2)
                  
                  (paino-%)
               
               
                  Enimmäismassa pinta-alayksikköä kohti (3)
                  
                  (kg/m2)
               
               
                  Luokka (4)
                  
               
            
                  Yhdenmukaistetun standardin EN 15824 mukaiset orgaanisiin sidosaineisiin pohjautuvat ulkorappauslaastit ja sisätasoitteet
               
               
                  ≤ 9,0
               
               
                  ≤ 4,0
               
               
                  B-s2, d0
               
            
                  Yhdenmukaistetun standardin EN 15824 mukaiset orgaanisiin sidosaineisiin pohjautuvat ulkorappauslaastit ja sisätasoitteet
                  sekä
                  yhdenmukaistetun standardin EN 998–1 mukaiset rappauslaastit ja tasoitteet
               
               
                  ≤ 2,5
               
               
                  ≤ 6,0
               
               
                  A2-s1, d0
               
            
                  ≤ 4,0
               
               
                  ≤ 4,0
               
            
                  ≤ 5,0
               
               
                  ≤ 2,0
               
            
         (1)  Massana tai jauheena toimitettavat tuotteet, joita käytetään ulko- ja sisäpinnoitteena seinissä, pylväissä, väliseinissä ja katoissa. Alustojen suoritustason on vastattava vähintään luokkaa A2-s1, d0, ja tiheyden on oltava vähintään 525 kg/m3.
      
         (2)  Suhteessa kiinteään aineeseen (verrattavissa alustalle levitettyyn täysin kuivuneeseen tasoitteeseen/laastiin).
      
         (3)  Suhteessa kosteaan tuotteeseen (käyttövalmis).
      
         (4)  Delegoidun asetuksen (EU) 2016/364 liitteen taulukon 1 mukainen luokka.